Diari Oficial de la Generalitat Valenciana


Sumari del DOGV 1348, del 17-07-1990 (1990/818247)

ORDRE de 20 de juny de 1990, de la Conselleria de Treball i Seguretat Social, per la qual es convoquen subvencions per a les organitzacions sindicals, a càrrec de l'exercici 1990.
-----------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/06/20/(2)/dof/vci/html**

### Dades del document

Número de DOGV
:   1348

Data del DOGV
:   17-07-1990

Secció del DOGV
:   DISPOSICIONS GENERALS

Número del document
:   1990/818247


Data del document
:   20-06-1990

Organisme emissor
:   Conselleria de Treball i Seguretat Social

Tipus de document
:   Ordre

Ordre de 20 de juny de 1990, de la Conselleria de Treball i Seguretat Social, per la qual es convoquen subvencions per a les organitzacions sindicals, a càrrec de l'exercici 1990.  
Atés que els sindicats o organitzacions sindicals de treballadors o funcionaris com a institucions de rellevància constitucional tenen encomanada la consecució de la defensa i promoció dels interessos socials i econòmics dels treballadors, la Conselleria de Treball i Seguretat Social convoca anualment a càrrec dels Pressupostos de la Generalitat Valenciana, una ajuda o subvenció a les susdites organitzacions sindicals a fi d'atendre la realització de les finalitats pròpies, i que es distribueix seguint criteris d'objectivitat, representativitat i publicitat, sobre la base dels resultats assolits, en l?àmbit territorial de la nostra Comunitat Autònoma, tant en les eleccions a representants dels treballadors en les empreses, esdevingudes en el període institucional, com en les eleccions fetes per determinar els òrgans de representació del personal al servei de les administracions públiques.  
Atés que enguany es realitzarà un nou procés d'eleccions a representants dels treballadors en les empreses i per als òrgans de representació del personal al servei de les administracions públiques, i que aquest procés electoral requereix una especial col·laboració entre l'Administració Autonòmica i les organitzacions sindicals, a fi de fomentar la representació col·lectiva dels treballadors, aquesta Conselleria ha habilitat una subvenció de cent cinquanta milions de pessetes, a càrrec de l?exercici pressupostari de 1990.  
En atenció d'aquests motius, i d'acord amb l'article 35 de la Llei 5/83, de 30 de desembre, del Govern Valencià (DOGV de 30 de desembre de 1983), art. 7 del Decret 36/1988, de 21 de març, del Consell de la Generalitat Valenciana (DOGV 13.4.88),  
ORDENE:  
Article primer  
Es convoca una subvenció per un import de cent cinquanta milions de pessetes (763.861.032 PTA) a càrrec de la línea de subvenció 401/000/90 de l'aplicació pressupostària 24.57.19.6147.630.45.8 d'aquesta Conselleria, per a l?exercici 1990, que serà distribuïda entre els sindicats o organitzacions sindicals que ho sol·liciten en temps i forma, en proporció, a llur representativitat segons els resultats en l?àmbit territorial de la Comunitat Autonòmica Valenciana, en les eleccions a representants dels treballadors en les empreses, realitzades entre el 1r. d'octubre i el 31 de desembre de 1986, declarades computables per les respectives Comissions Provincials d'Eleccions Sindicals i en les eleccions per a determinar els òrgans de representació del Personal al servei de les Administracions Públiques, efectuades entre el 20 de novembre i el 31 de desembre de 1987.  
Article segon  
Els sindicats o organitzacions sindicals que hagueren obtingut algun delegat de personal, membres de Comités d'Empresa o de Juntes de Personal, en les eleccions i àmbit a que fa referència l'article anterior, podran sol·licitar, al Conseller de Treball i Seguretat Social la petició d'atorgament de subvenció mitjançant escrit, al qual s'adjuntarà la documentació següent:  
1) Document fefaent que acredite la representació de la persona que actue en nom del sindicat o organització sindical sol·licitant.  
En el supòsit que l?entitat sindical sol·licitant fora una federació o confederació, i demanara la subvenció en nom de les organitzacions sindicals integrades o afiliades en aquesta, hi haurà d'adjuntar documentació acreditativa on conste l'autorització, de manera fefaent, de dites organitzacions perquè la confederació puga sol·licitar i percebre, en el seu nom, la subvenció interessada.  
Quan es tractarà d'una coalició electoral i l'atribució dels resultats electorals hi conste verificada, el sindicat o organització sindical que sol·licitava la subvenció, en el seu nom i en nom i representació del coalitzat, hi haurà d'adjuntar, de manera fefaent l'autorització expressa d'aquest perquè sol·licite i perceba, si s'escau, la subvenció en el seu nom.  
2) Certificat lliurat per la Direcció General de Treball d'aquesta Conselleria, o si pertoca, per la Subdirecció General de Mediació, Arbitratge i Conciliació, del Ministeri de Treball i Seguretat Social, acreditativa del nombre de representants sindicals obtinguts per la central sindical peticionària, en les eleccions i àmbit assenyalats en l?article primer.  
3) Fotocòpia de la targeta de persones jurídiques amb el número d'identificació fiscal.  
Article tercer  
Les sol·licituds de subvenció a què fa referència aquesta ordre hauran de presentar-se dins el tèrmini de 20 dies hàbils següents a la publicació en el Diari Oficial de la Generalitat Valenciana.  
Article quart  
La Conselleria de Treball i Seguretat Social, ordenarà la pràctica dels tràmits necessaris per a l'oportuna transferència de les subvencions a cadascuna de les organitzacions sindicals que hagueren fet la petició en el termini, i acreditat els requisits i condicions exigits en aquesta disposició.  
DISPOSICIONS FINALS  
Primera  
S'autoritza el Director General de Treball d'aquesta Conselleria a desplegar les normes i procediments de tramitació de les subvencions que disposa aquesta ordre.  
Segona  
Serviran de base per al Certificat a què fa referència l'art. 2n.3 els resultats electorals publicats per Resolució de 5 de juny de 1987 (BOE 135, de juny de 1987), i per Resolució de 25 de març de 1988 (BOE 77, de 30 de març de 1988), ambdues de la Direcció General de Treball, del Ministeri de Treball i Seguretat Social.  
Tercera  
Aquesta Ordre vigirà el mateix dia de la publicació en el Diari Oficial de la Generalitat Valenciana.  
Valencia, 20 de juny de 1990.  
El Conseller de Treball i Seguretat Social,   
MIQUEL DOMENECH I PASTOR


Còpia Permalink ELI